joelniklaus/EU_Wikipedias huggingface dataset:
Περιφέρεια Κιγκόμα

Η Περιφέρεια Κιγκόμα (αγγλικά: Kigoma Region, σουαχίλι: Mkoa wa Kigoma), είναι μια από τις 30 διοικητικές περιφέρειες της Τανζανίας. Η περιφερειακή πρωτεύουσα, είναι η πόλη Κιγκόμα (Kigoma).

Σύμφωνα με την εθνική απογραφή του 2012, η Περιφέρεια Κιγκόμα (Kigoma Region) είχε πληθυσμό 2.127.930 άτομα, ο οποίος ήταν ο υψηλότερος από την προ-απογραφής εκτίμηση των 1.971.332 ατόμων.

Για το 2002-2012, ο μέσος ετήσιος ρυθμός αύξησης του πληθυσμού στην περιοχή, ήταν 2,4 τοις εκατό και ήταν ο δέκατος τέταρτος υψηλότερος στη χώρα. Ήταν επίσης, η έκτη πιο πυκνοκατοικημένη περιφέρεια, με 57 άτομα ανά τ.χλμ.

Με έκταση 45.066 τ.χλμ., η περιφέρεια, είναι ελαφρώς μικρότερη από την Εσθονία 45.227 τ.χλμ.

Γεωγραφία
Η Περιφέρεια Κιγκόμα (Kigoma Region), βρίσκεται στη βορειοδυτική γωνία της Τανζανίας, στην ανατολική ακτή της Λίμνης Τανγκανίκα.

Η περιοχή βρίσκεται περίπου στους 5° νότια και 30° ανατολικά του Greenwich. Η περιφέρεια συνορεύει προς τα βόρεια και με το Μπουρούντι (Burundi) αλλά και με την Περιφέρεια Καγκέρα (Kagera Region). Στα ανατολικά συνορεύει με τις Περιφέρειες Σινυάνγκα (Shinyanga Region) και Ταμπόρα (Tabora Region), στα νότια με την Περιφέρεια Ρούκουα (Rukwa Region) και στα δυτικά με τη Λίμνη Τανγκανίκα, η οποία συνορεύει με τη Λαϊκή Δημοκρατία του Κονγκό (Democratic Republic of the Congo).

Η περιφέρεια έχει συνολική έκταση είναι 45.066 τ.χλμ., από τα οποία τα 37.037 τ.χλμ., είναι στεριά και τα 8.029 τ.χλμ. είναι υδάτινα. Η συνολική έκταση της περιφέρειας, είναι μόλις 161 τ.χλμ. λιγότερα από αυτά της Εσθονίας. Από το 1998, περίπου 20.000 τ.χλμ. ήταν δάση και 12.000 τ.χλμ. ήταν κατάλληλα για βοσκή ή καλλιέργειες.

Η Περιφέρεια Κιγκόμα, βρίσκεται σε ένα οροπέδιο στα 1.750 περίπου μέτρα, το οποίο πλαγιάζει στα βορειοανατολικά, κατηφορίζοντας προς την ακτή της Λίμνης Τανγκανίκα, στα 800 μέτρα. Η μορφολογία του εδάφους, στα βόρεια και τα ανατολικά, είναι με απαλούς λόφους, οι οποίοι σταδιακά γίνονται πιο απότομοι, όσο πλησιάζουν προς το όριο του Albertine Rift.

Ο πιο σημαντικός ποταμός, είναι ο Μαλαγκαράσι (Malagarasi), με τους Luiche και Ruchugi, να είναι τα άλλα δύο μεγάλα ποτάμια, που αποστραγγίζουν την περιφέρεια.

Ιστορία
Στην προ-αποικιακή Αφρική, η περιφέρεια ήταν πηγή ελεφαντόδοντου και δούλων. Η Ταμπόρα (Tabora) και το Ujiji ήταν θέσεις Αράβων για αποστολές προς την ακτή. Την είχαν επισκεφθεί, οι πρώτοι Ευρωπαίοι εξερευνητές όπως: o Richard Francis Burton, o John Speke, o Ντέιβιντ Λίβινγκστον και ο Χένρι Μόρτον Στάνλεϊ (Henry Morton Stanley).

Στην πραγματικότητα, ο Στάνλεϊ γνώρισε τον Λίβινγκστον στις 27 Οκτωβρίου 1871, στο Ujiji, στις όχθες της Λίμνης Τανγκανίκα.

Στην εποχή της αποικιοκρατίας, η Περιφέρεια Κιγκόμα ήταν γνωστή ως η «Δυτική Περιφέρεια» και η Ταμπόρα (Tabora), ήταν η πρωτεύουσά της.

Απαρίθμηση των Ελλήνων στην Περιφέρεια Κιγκόμα (κατά το 1950)
Στην πόλη Κιγκόμα και την γύρω περιοχή της, ήσαν εγκατεστημένοι οι παρακάτω λιγοστοί  Έλληνες:

Περιοχές
Η περιφέρεια, διαιρείται διοικητικά σε οκτώ Περιοχές (ή Επαρχίες):

Εικόνες

Δείτε επίσης
 Διοικητικές υποδιαιρέσεις της Τανζανίας
 Κιγκόμα

Σημειώσεις 

Παραπομπές σημειώσεων

Παραπομπές

Εξωτερικοί σύνδεσμοι
Κένεθ Μπάρλοου

Ο Kένεθ Μπάρλοου (γεννημένος στις 20 Σεπτεμβρίου 1964) είναι  Αμερικανός πρώην επαγγελματίας καλαθοσφαιριστής.

Η κολλεγιακή καριέρα 
Ο Μπάρλοου έπαιξε μπάσκετ στην ομάδα του Πανεπιστημίου του Notre Dame, στην οποία διετέλεσε και αρχηγός τις δυο τελευταίες του σεζόν.

Επαγγελματική καριέρα 
Μετά το κολέγιο, ο Μπάρλοου επιλέχθηκε από τους Λος Άντζελες Λέικερς στον 1ο γύρο (23ος συνολικά) του NBA ντραφτ του 1986.

Μερικές από τις ομάδες που έπαιξε στην Ευρώπη, είναι οι: Ολίμπια Μιλάνο, Μακάμπι Τελ Αβίβ, ΠΑΟΚ, Pfizer Reggio Calabria, Παλακανέστρο Τρεβίζο,  Olimpia Pistoia, και Mabo Livorno.

Τίτλοι 
 1987 Πρωτάθλημα Καλαθοσφαίρισης Ιταλίας Πρωταθλητής
 1987 Ευρωλίγκα ανδρών
 1988 Πρωτάθλημα Καλαθοσφαίρισης Ισραήλ Πρωταθλητής
 1989 Πρωτάθλημα Καλαθοσφαίρισης Ισραήλ Πρωταθλητής
 1989 Κύπελλο Καλαθοσφαίρισης Ισραήλ Νικητής
 1990 Πρωτάθλημα Καλαθοσφαίρισης Ισραήλ Πρωταθλητής
 1990 Κύπελλο Καλαθοσφαίρισης Ισραήλ Νικητής
 1991 Κύπελλο Σαπόρτα
 1992 Ελληνικό Πρωτάθλημα Πρωταθλητής

Τιμές 
 1988 Ευρωλίγκα ανδρών Φιναλίστ (2ος)
 1989 Ευρωλίγκα ανδρών Φιναλίστ (2ος)
 1992 Κύπελλο Σαπόρτα Φιναλίστ
 1993 Ευρωλίγκα ανδρών 3η θέση

Εξωτερικοί σύνδεσμοι 
 Barlow with Olimpia Milano
 fibaeurope statistics

Καλαθοσφαιριστές Μακάμπι Τελ Αβίβ
Καλαθοσφαιριστές Ολίμπια Μιλάνου
Καλαθοσφαιριστές ΠΑΟΚ
Καλαθοσφαιριστές Τρεβίζο Μπάσκετ
Πάουερ φόργουορντ
Καλαθοσφαιριστές Βιόλα Ρέτζο Καλάμπρια
Καλαθοσφαιριστές Μπάσκετ Λιβόρνο
Ξένοι καλαθοσφαιριστές στην Ελλάδα
Θίνα

Η θίνα ή αμμόλοφος είναι λόφος από άμμο ο οποίος δημιουργείται από τη δράση του αέρα ή του νερού. Οι περισσότεροι αμμόλοφοι είναι μακρύτεροι στην προσήνεμη πλευρά, όπου η άμμος σπρώχνεται προς τα πάνω στη θίνα, και είναι πιο απότομοι στην απάνεμη πλευρά. Οι θίνες βρίσκονται, για παράδειγμα, σε κάποιες ερήμους ή κατά μήκος των ακτογραμμών. Οι παραθαλάσσιες θίνες έχουν σημαντικό ρόλο στην προστασία της ξηράς από τα κύματα που προκαλούν οι καταιγίδες.

Αν και οι παραθαλάσσιες θίνες είναι πιο κοινές, τα μεγαλύτερα συμπλέγματα θινών βρίσκονται σε ξηρές περιοχές στην ενδοχώρα, και σχετίζονται με αρχαίες λίμνες ή θάλασσες.

Άμμος
Γεωγραφικοί σχηματισμοί
Σε βλέπω (σειρά ταινιών)

Το Σε βλέπω (πρωτότυπος τίτλος: Saw) είναι αμερικανικό franchise τρόμου, που δημιουργήθηκε από τον Τζέιμς Γουάν, διανεμήθηκε από τη Lions Gate Entertainment και παράχθηκε από την Twisted Pictures. Αποτελείται από επτά ταινίες, αλλά και άλλα μέσα. Το 2003, ο Γουάν και ο σεναριογράφος Λι Γουάνελ δημιούργησαν ένα φιλμ μικρού μήκους, για να βοηθήσουν στην ενδεχόμενη κινηματογραφική ταινία Σε βλέπω. Αυτό συνέβη με επιτυχία το 2004, με την κυκλοφορία της στο Sundance Film Festival, ενώ προβλήθηκε στους κινηματογράφους τον Οκτώβριο του ίδιου έτους. Τα sequels του Σε βλέπω σκηνοθετήθηκαν από τους Ντάρεν Λιν Μπάουσμαν, Ντέιβιντ Χακλ και Κέβιν Γκουτέρτ, και γράφτηκαν από τους Βαν, Γουάνελ, Μπάουσμαν, Πάτρικ Μέλτον και Μάρκους Ντάνσταν, και κυκλοφόρησαν όλες κάθε Οκτώβρη, την Παρασκευή πριν το Χάλογουιν, μεταξύ 2004 και 2010. Και οι δύο δημιουργοί παρέμειναν στο franchise ως εξέχοντες παραγωγοί. Στις 22 Ιουλίου του 2010, ο παραγωγός Μαρκ Μπεργκ επιβεβαίωσε ότι η έβδομη ταινία, Σε βλέπω VII, είναι η τελευταία προσθήκη της σειράς. Οι δημιουργοί Τζέιμς Γουάν και Λι Γουάνελ είναι ακόμα ανοικτοί στο να συνεχίσουν τη σειρά, αν μπορούσαν να κάνουν κάτι "διαφορετικό" με το υλικό. Οι ταινίες, συνολικά, έχουν επιφέρει εισπράξεις άνω των 873 εκατομμυρίων δολαρίων, παγκοσμίως.

Παραπομπές

Εξωτερικοί σύνδεσμοι 

 Ιστοσελίδα Σε βλέπω  (αρχείο)
 Ιστοσελίδα Σε βλέπω II (αρχείο)
 Ιστοσελίδα Σε βλέπω III (αρχείο)
 Ιστοσελίδα Σε βλέπω IV (αρχείο)
 Ιστοσελίδα Σε βλέπω V 

Αμερικανικές ταινίες
Σε βλέπω
Αγγλόφωνες ταινίες
Σε βλέπω
Σειρές ταινιών
Ταινίες παραγωγής Lions Gate Entertainment
Γιώργος Κωνσταντινίδης (ποδοσφαιριστής)

Ο Γιώργος Κωνσταντινίδης είναι Έλληνας πρώην ποδοσφαιριστής, ο οποίος αγωνίστηκε ως επιθετικός για την ομάδα του Άρη από το 1961 ως το 1973, κατακτώντας το κύπελλο Ελλάδας του 1970.

Καριέρα
Ο Κωνσταντινίδης ξεκίνησε να αγωνίζεται στις ακαδημίες του Άρη και προωθήθηκε στην ανδρική ομάδα σε ηλικία δεκαέξι ετών, αγωνιζόμενος λίγο στις πρώτες δύο σεζόν, με πρώτη του συμμετοχή στην εκτός έδρας αναμέτρηση με τον Πανελευσινιακό στις 4 Μαρτίου 1962. Ο προπονητής Μπέλλα Πάλφυ τον χρησιμοποίησε περισσότερο το 1963-64, δίνοντας του την θέση του δεξιού εξτρέμ. Η ομάδα της Θεσσαλονίκης κέρδίσε την έξοδο της στο κύπελλο Διεθνών Εκθέσεων και ο Κωνσταντινίδης αγωνίστηκε και στους δύο αγώνες εναντίον της Ρόμα.

Διακρινόταν για το δημιουργικό κομμάτι του παιχνιδιού του, δίνοντας πολλά γκολ στον Αλέκο Αλεξιάδη. Αγωνίστηκε σε δώδεκα ευρωπαϊκούς αγώνες με την φανέλα του Άρη, σκοράροντας δύο φορές. Η πρώτη εναντίον της Κολωνίας στη νίκη των "κίτρινων" με 2-1, ενώ το δεύτερο του τέρμα ήλθε στην εντός έδρας ήττα με 1-2 από την Ουίπεστ Βουδαπέστης στις 6 Νοεμβρίου 1968. Συμμετείχε επίσης, σε αγώνες εναντίον της Γιουβέντους, της Κάλιαρι και της Τσέλσι.

Ο Άρης πραγματοποίησε την καλύτερη του πορεία στο πρωτάθλημα την σεζόν 1968-69, όταν κατέλαβε την τρίτη θέση, ενώ ο μοναδικός του τίτλος με την ομάδα των "κίτρινων" ήλθε το 1970 με την κατάκτηση του κυπέλλου, με τον Κωνσταντινίδη να μην συμμετέχει στον τελικό λόγω τραυματισμού. Παρ' όλα αυτά, συμμετείχε στο νικηφόρο ημιτελικό με αντίπαλο τον Ολυμπιακό, όπου ο Άρης επικράτησε με 0-1 στο στάδιο Καραϊσκάκη, στον προημιτελικό εναντίον της Καλλιθέας και στην φάση των '32 κατά της Πάτρας.

Φόρεσε για πρώτη φορά το περιβραχιόνιο του αρχηγού το 1973, λίγο πριν αποδεσμευτεί από τον σύλλογο στο πλαίσιο της ανανέωσης που πραγματοποίησε ο Άρης στα μέσα της δεκαετίας του '70. Συνέχισε για έναν ακόμη χρόνο στο πρωτάθλημα της Β' εθνικής με την ομάδα του Π.Ο. Μουδανιών, πριν κρεμάσει τα παπούτσια του.

Στατιστικά με τον Άρη

</div>

Παραπομπές

Πηγές 

 Βασίλης [άγνωστο επίθετο], Την καρδιά αν ρωτήσεις ποτέ...Αυτοί που μας έφτασαν ως τα εκατό, αυτοέκδοση, 2014. ISBN 978-960-93-5927-6
 Το πουλί που πέταξε ψηλά με τον Άρη! | aris.re
 Κωνσταντινίδης Γιώργος | aris.re

Έλληνες ποδοσφαιριστές
Ποδοσφαιριστές Άρη Θεσσαλονίκης
Επιθετικοί ποδοσφαιριστές
Ανίτα Έκμπεργκ

Η Ανίτα Έκμπεργκ (1931-2015) ήταν Σουηδέζα ηθοποιός και μοντέλο.

Βιογραφία
Γεννήθηκε το 1931 στο Μάλμε της Σουηδίας. 

Ξεκίνησε να εργάζεται ως μοντέλο και το 1950 στέφθηκε Μις Σουηδία. Έφυγε για τις ΗΠΑ με στόχο να γίνει Μις Υφήλιος, αλλά δεν τα κατάφερε. Έτσι ξεκίνησε η καριέρα της στην υποκριτική και το 1956 κέρδισε τη Χρυσή Σφαίρα της πιο ελπιδοφόρας νέας ηθοποιού. Η μεγαλύτερή της επιτυχία ήταν ο ρόλος της στην ταινία Γλυκιά ζωή του Φεντερίκο Φελίνι.

Απεβίωσε στις 11 Ιανουαρίου του 2015 σε μία κλινική στην επαρχία Ρόκα ντι Πάπα της Ρώμης.

Επιλεγμένη φιλμογραφία

Προσωπική ζωή
Η Έκμπεργκ είχε σχέση με τους Τζιάνι Ανιέλι, Μαρτσέλο Μαστρογιάνι, Έρολ Φλιν και τον Φρανκ Σινάτρα, ενώ είχε παντρευτεί δύο φορές: ο πρώτος της σύζυγος ήταν ο ηθοποιός Άντονι Στιλ (1956-1959) και ο δεύτερος ο επίσης ηθοποιός Ρικ Φαν Νούτερ (1963-1975).

Παραπομπές

Σουηδοί μοντέλα
Βραβευμένοι με Χρυσή Σφαίρα
Σουηδές ηθοποιοί κινηματογράφου
Σουηδές ηθοποιοί τηλεόρασης
Rai

Η Rai (Radiotelevisione italiana S.p.A.) είναι εθνική εταιρεία δημόσιας ραδιοτηλεόρασης της Ιταλίας, η οποία ανήκει στο Υπουργείο Οικονομίας και Οικονομικών της χώρας. Προκάτοχός της έως το 1954 ήταν η Radio Audizioni Italiane. Αποτελεί μέλος της Ευρωπαϊκής Ραδιοτηλεοπτικής Ένωσης (EBU).

Διαδοχή 
 2000–2010 (RAI)
 2010–τώρα (RAI Spa)

Λογότυπο 
Το λογότυπο του οργανισμού όπως έχει εξελιχθεί με το πέρασμα του χρόνου.

Παραπομπές

Εξωτερικοί σύνδεσμοι 

 

Ειδησεογραφικοί τηλεοπτικοί σταθμοί
Επιχειρήσεις της Ιταλίας
Μέλη της Ευρωπαϊκής Ραδιοτηλεοπτικής Ένωσης
Κρατικοί ραδιοτηλεοπτικοί σταθμοί
Αλχαζέν

Ο Αλχαζέν (1 Ιουλίου 965 - 6 Μαρτίου 1040) ή Αμπού Αλί αλ-Χασάν ιμπν αλ-Χασάν ιμπν αλ-Χάιταμ όπως ήταν το πλήρες όνομα του (, Περσικά: بوعلی محمد بن حسن بن هیثم ), ήταν Άραβας μουσουλμάνος επιστήμονας, μαθηματικός, αστρονόμος, και φιλόσοφος. Έκανε σημαντικές συνεισφορές στα πεδία της οπτικής και οπτικής αντίληψης μελετώντας και οργανώνοντας τις θεωρίες των αρχαίων Ελλήνων, και της επιστημονικής μεθόδου, καθώς και υπήρξε σημαντική μορφή στην ιστορία της θεωρητικής φυσικής μαζί με τον Δημόκριτο της αρχαιότητας. 

Πέρασε το μεγαλύτερο μέρος της ζωής του κοντά στην αυλή των Φατιμιδών στο Κάιρο, και κέρδιζε τα προς το ζην γράφοντας πραγματείες και μελέτες και εκπαιδεύοντας τα μέλη της αριστοκρατίας. Έγραψε πολλά βιβλία σχετικά με την οπτική, με το πιο σημαντικό να είναι το Κιτάμπ αλ Μαναζίρ (βιβλίο περί της Οπτικής) το οποίο στα λατινικά της δυτικής μεσαιωνικής Ευρώπης αποδόθηκε ως De aspectibus ή Perspectiva και άσκησε σημαντική επιρροή στην μετέπειτα εξέλιξη της οπτικής.

Στην μεσαιωνική Ευρώπη ο Αλχαζέν αποκαλούνταν τιμητικά και ως Δεύτερος Πτολεμαίος (Ptolemaeus Secundus) ως σύγκριση με τον Κλαύδιο Πτολεμαίο του 2ου αιώνα, η απλώς καλούνταν ο Ιατρός. Υπάρχουν αναφορές σε αυτόν και ως αλ-Μπάσρι βάσει του τόπου γέννησης του που ήταν η πόλη Μπάσρα (Βασόρα στο σημερινό Ιράκ), ή αλ-Μίσρι (της Αιγύπτου).

Παραπομπές

Πηγές
 Rashed, Roshdi (2007), "The Celestial Kinematics of Ibn al-Haytham", Arabic Sciences and Philosophy, Cambridge University Press, 17: 7–55, doi:10.1017/S0957423907000355
 Topdemir, Hüseyin Gazi (2007a), "Kamal Al-Din Al-Farisi's Explanation of the Rainbow", Humanity & Social Sciences Journal, 2 (1): 75–85, retrieved 2008-09-16Topdemir, Huseyin Gazi (July 18, 2007b), Ibn al-Haytham (965-1039) His Life and Works
 Sardar, Ziauddin (1998), "Science in Islamic philosophy", Islamic Philosophy, Routledge Encyclopedia of Philosophy, retrieved 2008-02-03
 Vernet, J. (1996) [1960], "Ibn al-Haytham", in Gibb, H. A. R.; Bearman, P., Encyclopaedia of Islam (First ed.), Leiden: Brill Publishers, ISBN 9789004161214.
 Ackerman, James S (August 1991), Distance Points: Essays in Theory and Renaissance Art and Architecture, Cambridge, Massachusetts, USA: MIT Press, ISBN 978-0262011228.
 Corbin, Henry (1993) [Original French 1964], History of Islamic Philosophy, translated by Sherrard, Liadain; Sherrard, Philip, London: Kegan Paul International in association with Islamic Publications for The Institute of Ismaili Studies, ISBN 0-7103-0416-1, OCLC 22109949
 Lindberg, David C. (1967), "Alhazen's Theory of Vision and Its Reception in the West", Isis, 58 (3): 321–341, doi:10.1086/350266, PMID 4867472
 

Άραβες επιστήμονες
Επιστημονική μέθοδος
Μέσσιος Φοίβος Σεβήρος

Ο Φλάβιος Μέσσιος Φοίβος Σεβήρος (Λατινικά: Flavius Messius Phoebus Severus) (floruit 469 - 470) ήταν Ρωμαίος πολιτικός και φιλόσοφος που έζησε τον 5ο αιώνα. Διετέλεσε Ύπατος μαζί με το Φλάβιο Ιορδάνη το 470, διορισμένος από τον Αυτοκράτορα Ανθέμιο.

Βιογραφία 
Γεννήθηκε στη Ρώμη, σπούδασε στην Πλατωνική Ακαδημία του Πρόκλου στην Αθήνα. Mεταξύ των συμμαθητών του ήταν ο ποιητής και μάντης Παμπρέπιος (που έπαιξε καθοριστικό ρόλο στη Στάση του Ίλλου), ο στρατιωτικός Μαρκελλίνος (που αργότερα έγινε ημι-αυτόνομος κυβερνήτης της Δαλματίας), ο ευγενής Ανθέμιος (μετέπειτα Ύπατος και Αυτοκράτορας της Δυτικής Ρωμαϊκής Αυτοκρατορίας), και ο Φλάβιος Ιλλούστριος Πουσαίος (Πραιτωριανός Ἐπαρχος Ανατολής το 465 και Ύπατος το 467). Κατά τη διάρκεια αυτής της περιόδου, που δεν ασχολείτο με τα κοινά, απογοητευμένος από τη δημόσια ζωή, δέχτηκε μια επίσκεψη από ορισμένους μελετητές που ενδιαφέρθηκαν για την πλούσια βιβλιοθήκη.

Το 467/469, ο Σεβήρος επέστρεψε στη Ρώμη, όπου ο Δυτικός Αυτοκράτορας Ανθέμιος τον όρισε Ύπατο το 470 και του έδωσε τα αξιώματσ του Πατρικίου και του Πολιάρχου. Σύμφωνα με τον Δαμάσκιο, ο Σεβήρος και ο Ανθέμιος είχαν ένα μυστικό σχέδιο επανόρθωσης της εθνικής λατρείας. Κατά τη διάρκεια της θητείας του Σεβήρου, αποκαταστάθηκαν τμήματα του Κολοσσαίου.

Σημειώσεις

Βιβλιογραφία 
 MacGeorge, Penny, Late Roman Warlords, Oxford University Press, 2002, ISBN 0-19-925244-0
 Martindale, John, John R. Morris, "Fl. Messius Phoebus Severus 19" PLRE ΙΙ, (Prosopography of the Later Roman Empire Vol. ΙΙ. Α. Δ. 395-527)
 O'Meara, Dominic, Platonopolis: Platonic Political Philosophy in Late Antiquity, Oxford University Press, 2003, ISBN 0-19-925758-2
Νεοπλατωνικοί φιλόσοφοι
Πολίαρχοι Ρώμης
Πατρίκιοι
Ρωμαίοι ύπατοι
Αλίτσε Σαμπατίνι

Η Αλίτσε Σαμπατίνι (γεννημένη το 1995 στην Oρμπετέλο - Orbetello) είναι μοντέλο από τη Τοσκάνη που αναδείχθηκε Μις Ιταλία 2015.

Είναι επαγγελματίας καλαθοσφαιρίστρια και αγωνίζεται στην ομάδα  Santa Marinella της κατηγορίας Α2 της Ιταλίας.

Aναφορές και σημειώσεις 

Ιταλοί καλαθοσφαιριστές
Ιταλικά καλλιστεία
Μις Ιταλία
Ορμπετέλλο

Το Oρμπετέλλο (ιταλικά: Orbetello) είναι πόλη και δήμος στην Τοσκάνη της Ιταλίας, ενώ, ταυτόχρονα, αποτελεί και έδρα της Επαρχίας του Γκροσσέτο.

Φωτογραφίες

Γεννημένοι στο Ορμπετέλλο

 Ρακέλε Ριζαλίτι, 1995, Μις Ιταλία 2016

Παραπομπές

Εξωτερικοί σύνδεσμοι 

 Πόλη του Oρμπετέλλο

Πόλεις της Τοσκάνης
Λη Κουάν Γιου

Ο Λη Κουάν Γιού (αγγλικά / μαλαισιανά: Lee Kuan Yew, γνωστός και ως LKY, ταμίλ: லீ குவான் யூ, κινεζικά: 李光耀, όνομα γέννησης Χάρυ Λη Κουάν Γιού / Harry Lee Kuan Yew, 16 Σεπτεμβρίου 1923 – 23 Μαρτίου 2015), υπήρξε ο πρώτος πρωθυπουργός της Σιγκαπούρης, και παρέμεινε στο αξίωμα αυτές για 3 δεκαετίες.

Αποφοίτησε από το κολλέγιο Φιτζγουίλιαμ του πανεπιστημίου του Κέιμπριτζ με αριστεία στην Νομική. Το 1950 άρχισε να ασκεί το επάγγελμα του δικηγόρου και συνέχισε έως το 1959. Παράλληλα, το 1954 υπήρξε συνιδρυτής του πολιτικού κόμματος People's Action Party (PAP) / Κόμμα Δράσης του Λαού και διετέλεσε γενικός γραμματέας του έως το 1992, οδηγώντας το κόμμα σε 8 συνεχείς εκλογικές νίκες. Μετά την παραίτηση του Λη από πρωθυπουργός το 1990, παρέμεινε στην κυβέρνηση ως υπουργός άνευ χαρτοφυλακίου έως το 2004 υπό τον διάδοχο πρωθυπουργό Γκο Τσοκ Τονγκ, και κατόπιν υπηρέτησε σε συμβουλευτικό κυβερνητικό ρόλο έως το 2011 υπό τον γιό του, τον Λι Σιεν Λουνγκ. Συνολικά, ο Λη εκτελούσε υπουργικά καθήκοντα για 56 χρόνια. Υπηρέτησε ως βουλευτής την περιοχή Ταντζόγκ Παγκάρ όπου εκλέγονταν για σχεδόν 60 χρόνια μέχρι τον θάνατο του το 2015.

Ο Λη τοποθετήθηκε εναντίον της Βρετανικής αποικιοκρατίας επιζητώντας τον τερματισμό της και την αυτοδιάθεση της Σιγκαπούρης. Κατάφερε να επιτύχει την διεξαγωγή δημοψηφίσματος μέσω της οποίας οι Βρετανικές αποικίες της νοτιοανατολικής Ασίας θα συγχωνεύονταν και θα δημιουργούσαν την Μαλαισία το 1963.  Ωστόσο υπήρξαν φυλετικές διαμάχες και ιδεολογικές διαφορές κατά την ένωση αυτή, κάτι που οδήγησε στην δημιουργία της Σιγκαπούρης ως ξεχωριστής πόλης-κράτους το 1965. 

Απέφευγε τις λαϊκιστικές πολιτικές και λόγο προτιμώντας τον προγραμματισμό των μακροπρόθεσμων κοινωνικών και οικονομικών μεταρρυθμίσεων. Η διακυβέρνηση του δέχτηκε επίσης και αρκετή κριτική, κυρίως ως προς την καταπάτηση των πολιτικών ελευθεριών (απαγόρευση διαδηλώσεων, έλεγχος των ΜΜΕ) και μηνύσεις συκοφάντησης εναντίον των πολιτικών του αντιπάλων. Υποστήριζε πως τα πειθαρχικά μέτρα αυτά ήταν απαραίτητα για την πολιτική σταθερότητα, η οποία μαζί με το κράτος δικαίου, ήταν αναγκαία για την οικονομική πρόοδο της χώρας.

Στις 23 Μαρτίου του 2015, Ο Λη Κουάν Γιού πέθανε μετά από οξεία πνευμονία σε ηλικία 91 ετών. Ακολούθησε μια εβδομάδα εθνικού πένθους, κατά την οποία συνολικά 1,7 εκατομμύρια άνθρωποι αποτέλεσαν φόρο τιμής στη σορό του η οποία ήταν εκτεθειμένη στο κοινοβούλιο.

Παραπομπές

Σιγκαπουριανοί πολιτικοί
Γεώργιος Πετράκης

Ο Γεώργιος Πετράκης (1890 – 14 Σεπτεμβρίου 1972), περισσότερο γνωστός ως Πετρακογιώργης, ήταν Έλληνας επιχειρηματίας, αντιστασιακός και πολιτικός. Την περίοδο 1941-44 αποτέλεσε ηγετική μορφή της Κρητικής Αντίστασης εναντίον των κατοχικών δυνάμεων του Άξονα και έμεινε γνωστός για τον πατριωτισμό, το θάρρος, την τιμιότητα και τον αλτρουισμό του.

Πριν τον Δεύτερο Παγκόσμιο Πόλεμο
Γεννήθηκε στο χωριό Μαγαρικάρι της Μεσαράς, γιος του Εμμανουήλ Πετράκη και της Αντιόπης Παπαστεφανάκη. Πολέμησε ως αξιωματικός στην Μικρασιατική Εκστρατεία και μετά το 1922 εργάστηκε ως έμπορος, σε ελαιοτριβείο και σε σαπωνοποιείο.

Αντιστασιακή δράση
Αν και ήταν 50 χρονών, όταν ξέσπασε ο πόλεμος, ο Πετρακογιώργης οργάνωσε τον αντιστασιακό πυρήνα στην Κρήτη στα 1941. Ο ίδιος πήρε μέρος στη Μάχη της Κρήτης, όπου έχασε και τον γιο του, Μανόλη. Αφοσιώθηκε στον απελευθερωτικό αγώνα, με την οικογένειά του να καταφεύγει στη Μέση Ανατολή. Ήταν φίλα προσκείμενος στους Βρετανούς. Είχε την κωδική ονομασία Selfridge εξαιτίας του ότι το ελαιοτριβείο του μπορούσε να παρομοιαστεί με την μεγάλη επιχείρηση (των Σέλφριτζις). Η ομάδα του ονομαζόταν "Ψηλορείτης" και ήταν ενεργή στο όρος Ίδη, στο Όρος Κέδρος και στην ΄Κοιλάδα του Αμαρίου, ερχόμενη πολύ συχνά σε μάχες εκ του συστάδην με τις κατοχικές δυνάμεις σε διάφορες τοποθεσίες (Παπά το Πέραμα, Κουρουπητός, Κουτσουνάρες, Πόρος Σταυρού, Τραχήλι, Μαδαρή). Επίσης, η ομάδα του Πετρακογιώργη έλαβε μέρος σε σαμποτάζ και στην απαγωγή του στρατηγού Κράιπε. Η δράση του προκάλεσε την οργή των Ναζί, που κατέκαυσαν το χωριό του και άλλα χωριά της Μεσαράς και εκτέλεσαν πολλούς Κρητικούς.

Μεταπολεμικά
Στις 11 Οκτωβρίου 1944, ημέρα απελευθέρωσης του Ηρακλείου, ο Πετρακογιώργης εισήλθε θριαμβευτικά στην πόλη και από το 1944 ως το 1945 υπηρέτησε ως Φρούραρχος. Αργότερα εξελέγη βουλευτής Ηρακλείου με το Κόμμα Φιλελευθέρων τα έτη 1946, 1950, 1951 και 1952.
Το 1950 η τρίτη κόρη του Πετρακογιώργη,  Τασούλα (Αναστασία Αδαμίδου, 1930-2022),  απήχθη από τον Κώστα Κεφαλογιάννη με σκοπό τον γάμο. Ο Κεφαλογιάννης (1916 - 1988) είχε επίσης πάρει μέρος στην αντίσταση και ο αδερφός του, Μανόλης, ήταν βουλευτής του αντίπαλου κόμματος, του Λαϊκού Κόμματος. Ο Πετρακογιώργης προσβλήθηκε από την ενέργεια αυτή και ο πληθυσμός της Κρήτης χωρίστηκε σε δύο αντίπαλα στρατόπεδα. Ο φόβος για αναπόφευκτη πολεμική σύρραξη είχε ως αποτέλεσμα να ανασταλούν ορισμένα άρθρα του Συντάγματος, να κηρυχθούν απαγορευμένη ζώνη τα βουνά του Ψηλορείτη και να παραταχθούν περισσότεροι από 2.000 στρατιώτες και χωροφύλακες για να διασφαλιστεί η τάξη. Στο επεισόδιο της απαγωγής ενεπλάκησαν η πολιτική, στρατιωτική και εκκλησιαστική ηγεσία και τα εγχώρια αλλά και διεθνή ΜΜΕ ασχολήθηκαν εκτενώς με το θέμα. Το ζευγάρι παντρεύτηκε, έπειτα χώρισε και έκαναν άλλο γάμο. Δεν ξανασυναντήθηκαν ποτέ ως τον θάνατό τους.

Ο Πετρακογιώργης πέθανε στις 14 Σεπτεμβρίου 1972. Το 2009 ανεγέρθηκε προς τιμήν του ένας χάλκινος ανδριάντας κοντά στο Μαγαρικάρι.

Παραπομπές

Έλληνες Αντιστασιακοί
Βουλευτές Ηρακλείου
Βουλευτές εκλεγμένοι με το κόμμα των Φιλελευθέρων
Ιστορία της Κρήτης κατά τον Β΄ Παγκόσμιο Πόλεμο
Κρεμαστή Λακωνίας

H Κρεμαστή είναι ορεινό χωριό του δήμου Ευρώτα, στον (πρώην) νομό Λακωνίας, Πελοπόννησος. Σύμφωνα με την απογραφή του 2011 έχει 180 κατοίκους. Το χωριό είναι κτισμένο σε υψόμετρο 800 μέτρων, στους νοτιοανατολικούς πρόποδες του Πάρνωνα, 66 χιλιόμετρα νοτιοανατολικά της Σπάρτης. Περιβάλλεται από δάση πεύκων και ελάτων και βρίσκεται κοντά σε πηγή νερού. Με το πρόγραμμα Καποδίστριας ανήκε στον δήμο Νιάτων και παλαιότερα εντασσόταν στην επαρχία Επιδαύρου Λιμηράς.

Η Κρεμαστή φαίνεται ότι δημιουργήθηκε κατά τη διάρκεια της Τουρκοκρατίας, ίσως τον 15ο αιώνα, μετά την κατάκτηση του Δεσποτάτου του Μυστρά από τους Οθωμανούς. Τότε, ο πληθυσμός μετεγκαταστάθηκε σε ορεινές περιοχές λόγω της ανασφάλειας της περιόδου. Στην ενετική απογραφή του 1700, η Κρεμαστή είχε 1.465 κατοίκους και εντασσόταν στην περιοχή της Μονεμβασιάς. Στο χωριό σώζεται κρήνη η οποία φέρει την χρονολογία 1722. Η οικονομία του χωριού στράφηκε προς την κτηνοτροφία και είναι πιθανό κάποια στιγμή να έφτασε σε τέτοια ανάπτυξη ώστε να άρχισε η εμπορία κτηνοτροφικών προϊόντων, ενώ παράλληλα υπήρχε και αγροτική παραγωγή για αυτοκατανάλωση. Η αύξηση του πληθυσμού του χωριού οδήγησε στην εγκατάσταση σε άλλες κοντινές περιοχές, δημιουργώντας τους άλλους οικισμούς της περιοχής του Ζάρακα.

Το χωριό είναι κεντρικά οργανωμένο, με πλατεία όπου βρίσκεται η εκκλησία και η διοίκηση (το κτίριο που στέγαζε τη δημογεροντία). Σήμερα εκεί βρίσκονται καφενεία και ταβέρνες. Τα σπίτια του χωριού είναι δίπατα, πέτρινα και με αρκετά μεγάλες διαστάσεις. Ένα ιδιαίτερο χαρακτηριστικό του χωριού είναι η ύπαρξη σπιτιών-οχυρών, χωρίς ανοίγματα στο ισόγειο και με πολεμίστρες και αμπάρες, όπως η λεγόμενη Καζάρμα, ένα από τα παλαιότερα σπίτια του χωριού. Σύμφωνα με την παράδοση, υπήρξαν αρχηγεία αγωνιστών της επανάστασης του 1821.

Η Θυσία Ανδρών & Γυναικών της Κρεμαστής .   
Τον Αύγουστο του 1826, οι Τουρκοαιγύπτιοι αφού τελείωσαν, το καταστροφικό τους έργο,στον Πραστό  στράφηκαν νοτιότερα. Έφθασαν στο χωριό Βρονταμά και στη συνέχεια προχώρησαν ανατολικά και επιτέθηκαν στην Κρεμαστή, καίγοντας λεηλατώντας και αιχμαλωτίζοντας ότι έβρισκαν στο διάβα τους. 

Οι κάτοικοι της Κρεμαστής, μετά από τριήμερη απελπισμένη αντίσταση σε ένα μικρό παλαιό φρούριο παραδόθηκαν, λόγω έλλειψης νερού και τροφών, με εξαίρεση λίγους κατοίκους οι οποίοι προτίμησαν την ηρωική θυσία από την άτιμη δουλεία. 

Ας δούμε όμως πως περιγράφει το γεγονός ο Ν. Σπηλιάδης . 

« Οι δε κάτοικοι της Κρεμαστής μόλις ηδυνήθησαν να προσφύγωσιν εις το εκεί παλαιό Φρούριον, επί κρημνωδών και αποτόμων βράχων κείμενον, και εκείθεν μαχόμενοι εφόνευσαν πολλούς εχθρούς. Πλην απεκλείσθησαν και κατεπολεμούντο τρείς ημέρας και μη έχοντας τροφάς και νερόν, ηναγκάσθησαν να παραδοθώσι. Πολλοί όμως εξ αυτών άνδρες και γυναίκες, πολλά μάλιστα κοράσια ερρίφθησαν ηρωικώς, κατά των κρημνών και κατέστρεψαν διά να αποφύγωσι τα αίσχη της αιχμαλωσίας.».[3]

Παραπομπές 
3. Ηλία Λαζάρου Σμηνάρχου (ΤΥΕ) ε.α. " Όπισθεν του Μυστρά Τόμος Α΄. σελ. 165 "

Εξωτερικοί σύνδεσμοι 
 Η ιστοσελίδα του χωριού

Χωριά του νομού Λακωνίας
Δήμος Ευρώτα
Χωριά του Πάρνωνα
Τρηματοφόρα

Τα τρηματοφόρα (επιστ. ονομ.: Foraminifera) αποτελούν συνομοταξία πρωτίστων και χαρακτηρίζονται ως μονοκύτταροι οργανισμοί με δικτυωτά ψευδοπόδια (δικτυοπόδια). Έχουν ετεροφασικό κύκλο ζωής και στις περισσότερες περιπτώσεις φέρουν κέλυφος που συνίσταται κυρίως από ανθρακικό ασβέστιο (CaCO3) και καλύπτει το πρωτόπλασμα του οργανισμού. Ακόμα είναι ετερότροφοι οργανισμοί, δηλαδή φέρουν ζωικά χαρακτηριστικά, ενώ αξιοσημείωτος είναι ο αριθμός ειδών που χρησιμοποιούν για την τροφή τους το μεγαλύτερο μέρος των προϊόντων της φωτοσύνθεσης που λαμβάνουν από ενδοσυμβιωτικούς οργανισμούς. Τα κελύφη των περισσοτέρων τρηματοφόρων έχουν μέγιστη διάμετρο 100-500 μm. Ωστόσο τα μεγάλου μεγέθους βενθονικά τρηματοφόρα χαρακτηρίζονται από διάμετρο εώς και 20 cm και πολύπλοκη εσωτερική κατασκευή.
Τα τρηματοφόρα γενικά ζουν σε όλα τα θαλάσσια οικοσυστήματα, ενώ ορισμένα είδη τους και σε υφάλμυρα. Ανάλογα με τον τρόπο ζωής τους χωρίζονται σε βενθονικά και πλαγκτονικά τρηματοφόρα.

Τα τρηματοφόρα λαμβάνουν σημαντικό ρόλο στους βιογεωχημικούς κύκλους του άνθρακα και του ασβεστίου των ωκεάνιων συστημάτων και μαζί με τα κοκκολιθοφόρα θεωρούνται ως οι κύριες ομάδες της βιογενούς ανθρακικής ιζηματογένεσης. Η συνολική συνεισφορά των βενθονικών και πλαγκτονικών τρηματοφόρων στην απόθεση ανθρακικού ασβεστίου είναι γύρω στα 1,4 δισεκατομμύρια τόνους το χρόνο, περίπου δηλαδή το 25% της συνολικής παραγωγής πελαγικών ανθρακικών ιζημάτων.

Πηγές 
Langer, M.,1993. Epiphytic foraminifera. Marine Micropaleontology 20, 235-265

Πρώτιστα
Λόλα Ντουένιας

Η Λόλα Ντουένιας είναι Ισπανίδα ηθοποιός.

Γεννήθηκε το 1971 στη Βαρκελώνη, όπου σπούδασε στο Ινστιτούτο Θεάτρου. Έχει κερδίσει δύο φορές το βραβείο Γκόγια (2004 και 2009) και μία φορά το βραβείο καλύτερης ηθοποιού στο φεστιβαλ των Καννών (2006).

Φιλμογραφία

Παραπομπές

Ισπανοί ηθοποιοί
Καταλανοί καλλιτέχνες
Ξεριζωμένη Γενιά

Ξεριζωμένη Γενιά είναι ο τίτλος ελληνικής ταινίας του 1968 σε σκηνοθεσία Απόστολου Τεγόπουλου με πρωταγωνιστές τους Νίκο Ξανθόπουλο, Άντζελα Ζήλεια, Μάνο Κατράκη.

Πλοκή
Η Ξεριζωμένη Γενιά (ή γενηά) είναι η πρώτη από δύο ταινίες (η δεύτερη είναι η Η Οδύσσεια ενός ξεριζωμένου) με θέμα τις περιπέτειες του τραγουδιστή Βασίλη Καρατζόγλου (Νίκος Ξανθόπουλος) που είναι πρόσφυγας από τη Μικρά Ασία. Στην Κομοτηνή ένας μέθυσος ο Λουκάς (Ανέστης Βλάχος) τον βγάζει στη ζητιανιά, για αυτό και φεύγει από το σπίτι. Φτάνοντας στην Αθήνα πέφτει πάνω στον μπαρμπα-Μάνθο (Μάνος Κατράκης), που του μαθαίνει το μπουζούκι.

Ο Βασίλης πιάνει δουλειά σε μια ταβέρνα, και με το ξέσπασμα του πολέμου πηγαίνει στο μέτωπο. Κατά τη περίοδο της Κατοχής συνεχίζει να εργάζεται στην ταβέρνα, και κάνει καριέρα σαν λαϊκός τραγουδιστής. Μοναδικός καημός του να βρει την αδερφή και τη μάνα του, τη Φανή (Ελένη Ζαφειρίου), κάτι που το κατορθώνει μετά από πολλές περιπέτειες. Μαθαίνει ότι λέγεται Καρατζόγλου και ότι γλίτωσαν μόνο η μητέρα του και η αδελφή του.

Διανομή 

 Νίκος Ξανθόπουλος - Βασίλης Καρατζόγλου
 Άντζελα Ζήλεια - Αννούλα
 Γιώτα Σοϊμοίρη - Μαρία
 Παντελής Ζερβός - Μήτσος
 Ελένη Ζαφειρίου - Φανή Καρατζόγλου
 Μάνος Κατράκης - Μάνθος
 Ανέστης Βλάχος - Λουκάς
 Βασίλης Καΐλας - Βασίλης Καρατζόγλου (νεότερος)
 Νάνσυ Μάνδρου - Μαρία (νεότερη)

Παραγωγή 
Η ταινία προβλήθηκε τη σαιζόν 1967-1968 και έκοψε 448.679 εισιτήρια. Ήρθε στην 9η θέση σε 99 ταινίες.  Είναι η πιο επιτυχημένη εμπορικά ταινία του Νίκου Ξανθόπουλου, καθώς, κατά την πρώτη προβολή της, έκοψε 30.000 εισιτήρια σε μία εβδομάδα, σε έναν μόλις κινηματογράφο.  Κυκλοφόρησε και με τη μορφή ντιβιντί στις 28 Σεπτεμβρίου 2006.

Παραπομπές

Εξωτερικοί σύνδεσμοι 

 Ξεριζωμένη Γενιά στο Cine.gr

Ελληνικές ταινίες
Ελληνικές ασπρόμαυρες ταινίες
Ελληνικές δραματικές ταινίες
Ταινίες σε σκηνοθεσία Απόστολου Τεγόπουλου
Ταινίες παραγωγής Κλακ Φιλμ
Ελληνόφωνες ταινίες
Ταινίες γυρισμένες στην Ελλάδα
Ταινίες του 1968
Ταινίες με μουσική σύνθεση Χρήστου Μουραμπά
Βασίλειος Μπαρμπαγιάννης

Ο Βασίλειος Μπαρμπαγιάννης  (1940 - 15 Σεπτεμβρίου 2003), του Ιωάννη, ήταν Έλληνας πολιτικός. Υπηρέτησε ως βουλευτής.

Πολιτική καριέρα 
Στις εκλογές του 1996 εξελέγη βουλευτής στην εκλογική περιφέρεια Β΄ Πειραιώς με το ψηφοδέλτιο της Νέας Δημοκρατίας (με 21.680 ψήφους) και επανεξελέγη το 2000.
Στις 16 Απριλίου 1997 τον αντικατέστησε στην έδρα του ο Τάσος Νεράντζης και στις 19 Σεπτεμβρίου 2001 αντικαταστάθηκε στην έδρα του από τον Γιάννη Καψή. 

Πέθανε σε ηλικία 63 ετών το φθινόπωρο του 2003.

Παραπομπές 

Βουλευτές Β' Πειραιά
Βουλευτές εκλεγμένοι με τη Νέα Δημοκρατία
Διοργανώσεις Ε.Π.Σ. Αρκαδίας 2009–10

Το Πρωτάθλημα Της ΕΠΣ Αρκαδίας για την περίοδο 2009-2010 αναδείχθηκε ο Παναρκαδικός. Δεύετρη βγήκε η ομάδα της Φαλαισίας και τρίτη ομάδα οι Ερμής Μελιγού.

Βαθμολογία

Ε.Π.Σ. Αρκαδίας
Χαίρε, Καίσαρ!

To Χαίρε, Καίσαρ! είναι αμερικανοβρετανική ταινία του 2016 σε σκηνοθεσία, σενάριο και παραγωγή των αδερφών Κοέν.

Πλοκή
Βρισκόμαστε στις ΗΠΑ της δεκαετίας του 1950. Ο Έντι Μάνιξ είναι παραγωγός χολιγουντιανών ταινιών που έχει να αντιμετωπίσει πολλά προβλήματα. Ο πρωταγωνιστής της ταινίας του, Μπερντ Γουίτλοκ, απαγάγεται από έναν κομπάρσο και καταλήγει σε ένα απόμερο σπίτι δίπλα στη θάλασσα που το διευθύνουν κομμουνιστές, υπό την ονομασία Το Μέλλον. Η ηθοποιός Ντιάνα Μοράν δεν έχει πατέρα να παρουσιάσει για το παιδί της και αν μαθευτεί η ιστορία θα προκληθεί σκάνδαλο. Ο σκηνοθέτης Λόρενς Λορέντς ψάχνει να βρει πρωταγωνιστή για την ταινία του και ο Μάνιξ του προτείνει τον Χόμπι Ντόιλ, έναν ηθοποιό που μέρι τώρα έχει παίξει μόνο σε ταινίες γουέστερν.

Διανομή

Εξωτερικοί σύνδεσμοι
 Επίσημη ιστοσελίδα της ταινίας
 Η ταινία στην IMDb

Αμερικανικές ταινίες
Βρετανικές ταινίες
Αγγλόφωνες ταινίες
Ταινίες σε σκηνοθεσία Αδερφών Κοέν
Ταινίες του 2016
Αμερικανικές σατιρικές ταινίες
Αμερικανικές ταινίες μυστηρίου
Κωμικές ταινίες μυστηρίου
Ταινίες γυρισμένες στο Λος Άντζελες
Γιώργος Ζένιος

Ο Γιώργος Ζένιος είναι Ελληνοκύπριος ηθοποιός του θεάτρου, του κινηματογράφου και της τηλεόρασης.

Βιογραφικό
Ο Γιώργος Ζένιος γεννήθηκε στην Λεμεσό της Κύπρου στης 7 Ιουλίου το 1945 και σε ηλικία 7 ετών μετακόμισε μαζί με τους γονείς του στο Λονδίνο. Στην αρχή σπούδαζε γιατρός αλλά τα παράτησε και τελικά έγινε ηθοποιός. Επέστρεψε στην Κύπρο μετά από το χωρισμό του με την γυναίκα του. Από το 2013 έπαιξε στην τηλεοπτική σειρά Μπρούσκο όπου είχε το ρόλο του Διαμαντή Νικολάου. Είναι παντρεμένος με την Αλίκη με την οποία απέκτησε τρία παιδιά τον Αντρέα,τον Νώντα και την Μαρία καθώς και 4 εγγόνια την Εράσμω,τον Γιώργο,την Αλίκη και τον Ορφέα.

Τηλεοπτικές σειρές
Δείξε μου το φίλο σου (ΑΝΤ1 Κύπρου)
Βουράτε γειτόνοι (Sigma TV)
Μίλα μου (Sigma TV)
Diet please (Plus TV)
Οι φιλόδοξοι (ΡΙΚ1)
Βασιλική (Sigma TV)
3ς και ο Κόκος (ΡΙΚ1)
Οι διπλάρες (Ο Λόγος)
Το τίμημα (ΡΙΚ1)
Κύριε πρόεδρε (Sigma TV)
Μανώλης και Κατίνα (ΡΙΚ1)
Επιστροφή (Sigma TV)
Άσπρα μπαλόνια (Sigma TV)
Μπρούσκο (ΑΝΤ1)
Χρυσά χρόνια (ΡΙΚ1)
Χριστός γεννάται δοξάσατε (ΡΙΚ1)
Στο Αλαλούμ (OMEGA)
Κόκκινο νυφικό (Alpha)
Μπλε (Alpha Κύπρου)
Η Φαμίλια (Alpha Κύπρου)
Κάμπινγκ (Alpha Κύπρου)
Σαλώμη  (ΑΝΤ1 Κύπρου)

Φιλμογραφία
Για ποιόν να βρέξει! (1976)
Ισχυρή δόση... σεξ (1978)
Η μαύρη Εμμανουέλα (1980)
Καλαμπούς (2002)

Θέατρο
Με συγχωρείτε λάθος στον αριθμό (1974)
Η μαργαρίτα (1977)

Τηλεταινίες
Αγαπημένη Χαριτίνη (2008)

Δισκογραφία
Γιώργος Ζένιος - Η πρώτη γνωριμία (1986) Atikka.

Κύπριοι ηθοποιοί θεάτρου
Κύπριοι ηθοποιοί κινηματογράφου
Κύπριοι ηθοποιοί τηλεόρασης
Ορθολίθι Αχαΐας

Το  Ορθολίθι (πρώην Σαραβί) είναι οικισμός της Τοπικής Κοινότητας Φλάμπουρων της Δημοτικής ενότητας Καλαβρύτων του Δήμου Καλαβρύτων στο Νομό Αχαΐας, σύμφωνα με τη διοικητική διαίρεση του Προγράμματος Καλλικράτης που ισχύει στην Ελλάδα από το 2011. Προ της εφαρμογής της διοικητικής μεταρρύθμισης «Καποδίστριας», ήταν οικισμός της Κοινότητας Φλάμπουρων ενώ στη συνέχεια αποτέλεσε οικισμό του Δημοτικού διαμερίσματος Φλάμπουρων του «Καποδιστριακού» Δήμου Καλαβρύτων. Είναι χτισμένος σε υψόμετρο 716 μέτρων βορειοδυτικά των Καλαβρύτων και σε απόσταση 14 χιλιομέτρων από αυτά. Ο πληθυσμός του οικισμού σύμφωνα με την απογραφή του 2011 είναι 15 κάτοικοι.

Παραπομπές

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).

Βιβλιογραφία
 Θεόδωρος Η. Λουλούδης, Αχαΐα. Οικισμοί, οικιστές, αυτοδιοίκηση, Νομαρχιακή Επιχείρηση Πολιτιστικής Ανάπτυξης Ν.Α. Αχαΐας, Πάτρα 2010.

Εξωτερικοί σύνδεσμοι
Ε.Ε.Τ.Α.Α., Διοικητικές μεταβολές των Ο.Τ.Α - Διοικητικές μεταβολές Ορθολιθίου Αχαΐας

Χωριά του νομού Αχαΐας
Δήμος Καλαβρύτων
Άνα Αλκάιδε

Η Ana Alcaide (γεννηθείσα το 1976 στην Μαδρίτη της Ισπανίας) είναι Ισπανίδα μουσικός, συνθέτρια και παραγωγός που αναζητεί αρχαίες παραδόσεις και κουλτούρες.

Δισκογραφία 
 Viola de teclas (2006)
 Como la Luna y el Sol (2007)
 La Cantiga del Fuego (2012)
 Tales Of Pangea (2015)
 Leyenda (2016)

Εξωτερικοί σύνδεσμοι 
 Επίσημη ιστοσελίδα

Ισπανοί μουσικοί
Ισπανοί συνθέτες
Κλιφ Λέβινγκστον

Ο Κλιφ Λέβινγκστον (Cliff Levingston, γεννημένος στις 4 Ιανουαρίου του 1961) είναι Αμερικανός πρώην καλαθοσφαιριστής που έπαιξε στο ΝΒΑ. Ο Λέβινγκστον πρωταγωνίστησε στο Wichita State University, πριν επιλεχθεί από τους Ντιτρόιτ Πίστονς στο ντραφτ του 1982. Μετά από δύο σεζόν με τους Ντιτρόιτ Πίστονς, πήρε μεταγραφή στους Ατλάντα Χοκς, στους οποίους θα διανύσει τα καλύτερα χρόνια της καριέρας του.

Μετά από έξι σεζόν με τα "Γεράκια", ο Λέβινγκστον εντάχθηκε στους Σικάγο Μπουλς, με τους οποίους κατέκτησε δύο δαχτυλίδια πρωταθλητή το 1991 και το 1992. Από το 1992 έως το 1994 έπαιξε για τον ΠΑΟΚ, στο ελληνικό Πρωτάθλημα, καθώς επίσης και στο φάιναλ φορ της Ευρωλίγκας. Το 1994 επέστρεψε στην Αμερική και εντάχθηκε στους Ντένβερ Νάγκετς, ενώ αποσύρθηκε από το πρωτάθλημα το 1995 έχοντας συνολικά στην καριέρα του 5,888 πόντους, 4,307 ριμπάουντ, και 593 κοψίματα.

Το 2000, ο Λέβινγκστον ξεκίνησε την προπονητική του καριέρα ως βοηθός προπονητή στους Φορτ Γουέιν Φιούρι του CBA. Το 2001, υπηρέτησε ως βοηθός προπονητή στους Dodge City Legend του USBL. Το 2002, επέστρεψε στους Dodge City για να κάνει την πρώτη του θητεία ως πρώτος προπονητής τους,με αποτέλεσμα εκείνη τη χρονιά η ομάδα του να κερδίσει τον τίτλο και ο Λέβινγκστον να ονομαστεί Προπονητής της Χρονιάς στην κατηγορία.

Το 2003, καταδικάστηκε σε τέσσερις μήνες φυλάκιση ύστερα από την αποτυχία του να πληρώσει τη διατροφή του παιδιού του.

Από το 2003 έως το 2004, ο Λέβινγκστον υπηρέτησε ως βοηθός προπονητή στους Harlem Globetrotters. Το 2004 ήταν προπονητής της St. Louis Flight της ABA.

Εξωτερικοί σύνδεσμοι 
 nba.com ιστορικά playerfile
 Στατιστικά καριέρας
 basketpedya.com 

{{DEFAULTSORT:Λεβινγκστον 
Κλιφ}}
Αμερικανοί καλαθοσφαιριστές 
Καλαθοσφαιριστές αμερικανικών συλλόγων 
Καλαθοσφαιριστές του NBA 
Καλαθοσφαιριστές Ατλάντα Χοκς
Καλαθοσφαιριστές Σικάγο Μπουλς
Καλαθοσφαιριστές Ντένβερ Νάγκετς
Καλαθοσφαιριστές Ντιτρόιτ Πίστονς
Καλαθοσφαιριστές ΠΑΟΚ
Καλαθοσφαιριστές Βίρτους Μπολόνια
Ξένοι καλαθοσφαιριστές στην Ελλάδα
Πουρί Μαγνησίας

Το Πουρί είναι χωριό του νομού Μαγνησίας, σε απόσταση περίπου 6 χλμ βόρεια από τη Ζαγορά. Βρίσκεται σε υψόμετρο 400 μέτρων, στις ανατολικές πλαγιές του Πηλίου, με όψη προς Αιγαίο Πέλαγος. Έχει 538 μόνιμους κατοίκους (απογραφή 2011). Στην απογραφή του 1951 είχε 641 κ. και του 1961 είχε 469 κατοίκους. Στη Μεγάλη Ελληνική Εγκυκλοπαίδεια (δεκαετία 1930) αναφέρεται ότι το 1928 είχε 639 κατοίκους, και μαζί με τους οικισμούς Κοκκινότα, Παλαιά Μιτζέλα και Σχιζόπετρα είχε 677 κατοίκους. Επίσης είχε ταχυδρομικό γραφείο και δημοτικό σχολείο.

Σήμερα κύριες ασχολίες των κατοίκων είναι η γεωργία και ο τουρισμός. Περιβάλλεται από δευτερογενές δάσος με οξιές, βελανιδιές, πλατάνους και άλλα δασικά δένδρα.

Εξωτερικοί σύνδεσμοι
PelionWeb, Πουρί 
VisitPelio.gr/Πουρί

Παραπομπές

Χωριά του νομού Μαγνησίας
Πήλιο
Δήμος Ζαγοράς - Μουρεσίου
Ράπτης

Το ελληνικό επίθετο Ράπτης ή Ράπτη μπορεί να αναφέρεται σε κάποιο από τα παρακάτω πρόσωπα:

Με το επώνυμο Ράπτης: 
Αθανάσιος Ράπτης, πολιτικός, Νομάρχης Γρεβενών (1979-81).
Δημήτρης Ράπτης, (γενν. 1994), πετοσφαιριστής
Νικόλας Ράπτης, (γενν. 1982), κωμικός 
Θανάσης Ράπτης (γενν. 1995), Ελληνογερμανός ποδοσφαιριστής
Ιωάννης Ράπτης, πολιτικός
Μιχάλης Ράπτης (1911–1996), συγγραφέας και πολιτικός
Νικόλαος Ράπτης, πολιτικός

Με το επώνυμο Ράπτη:
Έλενα Ράπτη (γενν. 1975), πολιτικός
Ζωή Ράπτη, πολιτικός
Συλβάνα Ράπτη (γενν. 1958), οικονομολόγος, δημοσιογράφος και πολιτικός
Καρακάσης

Το ελληνικό επίθετο Καρακάσης ή Καρακάση μπορεί να αναφέρεται σε κάποιο από τα παρακάτω πρόσωπα:

Με το επώνυμο Καρακάσης:
Δημήτριος Καρακάσης (1734–1804), λόγιος, ιατρός, συγγραφέας και ποιητής
Κωνσταντίνος Καρακάσης (1773–1828), ιατρός, συγγραφέας και εκδότης
Μεχμέτ Αγάς Καρακάσης, πολιτικός
Σταύρος Καρακάσης (1903–19??) συγγραφέας, λαογράφος, μουσικός 
Κώστας Καρακάσης, Έλληνας συγγραφέας.
Χρήστος Καρακάσης, Έλληνας σκηνοθέτης 

Με το επώνυμο Καρακάση:
Μίνα Καρακάση, αθλήτρια στίβου
Alternativa Televizija

Η Alternativa Televizija, συντομευμένη σε ATV, είναι βοσνιακός τηλεοπτικός σταθμός, του οποίου η έδρα βρίσκεται στη Μπάνια Λούκα, πρωτεύουσα της Σερβική Δημοκρατία της Βοσνίας, στη Βοσνία-Ερζεγοβίνη. Παρά το γεγονός πως το σήμα του εκπέμπει από την Σερβική Δημοκρατία, η οποία είναι μία από τις δύο οντότητες που αποτελούν την Βοσνία-Ερζεγοβίνη, η Alternativa Televizija, η «Εναλλακτική Τηλεόραση», έχει ως στόχο την παροχή ανεξάρτητης και ακριβούς ενημέρωσης, καθώς και ποιοτικής ψυχαγωγίας.

Ιστορία 
Η Alternativa Televizija ιδρύθηκε τον Σεπτέμβριο του 1996, μετά το πέρας του Πολέμου της Βοσνίας-Ερζεγοβίνης. Εκείνη την περίοδο, το κανάλι δεν διέθετε παρά μονάχα μερικούς υπαλλήλους, ενώ το πρόγραμμά του ήταν διάρκειας, μόλις, δύο ωρών ημερησίως. Τον Ιούνιο του 1997, κατέστη ιδιωτική εταιρεία εγγεγραμμένη σύμφωνα με τα ισχύοντα νομικά πλαίσια, με άδεια του Υπουργείου Ενημέρωσης της Σερβικής Δημοκρατίας. Το κανάλι σταδιακά αύξησε τα ποσοστά τηλεθέασής του, καθώς και τα τεχνικά του μέσα, με αποτέλεσμα, το 2001, να έχει καταστεί ως το δεύτερο σημαντικότερο κανάλι της Σερβικής Δημοκρατίας και το τέταρτο ολόκληρης της Βοσνίας-Ερζεγοβίνης.

Δείτε επίσης 
 Πολιτισμός της Βοσνίας και Ερζεγοβίνης

Παραπομπές

Εξωτερικός Σύνδεσμος 
  Επίσημη ιστοσελίδα της ATV

Επιχειρήσεις με έδρα τη Βοσνία και Ερζεγοβίνη
Τηλεοπτικοί σταθμοί της Βοσνίας-Ερζεγοβίνης
Πολιτισμός στη Μπάνια Λούκα
Ντιντή Γιαννοπούλου

Η Κωνσταντίνα (Ντιντή) Γιαννοπούλου (απεβίωσε στις 9 Σεπτεμβρίου 2016), ήταν Ελληνίδα φεμινίστρια και πολιτικός. Υπηρέτησε ως βουλευτής με το ΠΑΣΟΚ. Ήταν σύζυγος του Ευάγγελου Γιαννόπουλου.

Καταγόταν από τα Τρίκαλα και ήταν αδελφή του εκδότη Κίτσου Τεγόπουλου.

Ηταν από τα ιδρυτικά στελέχη της Ενώσεως Γυναικών Ελλάδας, με αγώνες στο ενεργητικό της για την ισότητα των δύο φύλων και την ισότιμη συμμετοχή των γυναικών στη λήψη αποφάσεων.

Εξελέγη βουλευτής στην εκλογική περιφέρεια Α΄Αθηνών με το ΠΑΣΟΚ στις εκλογές του 1977.

Πέθανε το 2016 και κηδεύτηκε στο Πρώτο Νεκροταφείο Αθηνών. Με τον Ευάγγελο Γιαννόπουλο είχαν παντρευτεί το 1954 απέκτησαν δύο παιδιά.

Παραπομπές 

Βουλευτές Α' Αθηνών
Βουλευτές εκλεγμένοι με το ΠΑΣΟΚ
Καθεδρικός Ναός του Χριστού Σωτήρος (Μπάνια Λούκα)

Ο Καθεδρικός Ναός του Χριστού Σωτήρος (στα σερβικά κυριλλικά: , στα σερβικά λατινικά: ) είναι θρησκευτική κατασκευή ευρισκόμενη στο κέντρο της Μπάνια Λούκα, πρωτεύουσας της Σερβικής Δημοκρατίας της Βοσνίας, στη Βοσνία-Ερζεγοβίνη. Ανήκει στη Σερβική Ορθόδοξη Εκκλησία και υπάγεται στην Επαρχία της Μπάνια Λούκα. Καθαγιάστηκε επισήμως από τον Επίσκοπο Γιεφρέμ τον Μάιο του 2009.

Ιστορία 

Μια πρώτη εκκλησία ευρισκόμενη στην θέση του σημερινού Καθεδρικού Ναού του Χριστός Σωτήρος ανεγέρθηκε κατά την διάρκεια της οθωμανικής περιόδου της ιστορίας της πόλης της Μπάνια Λούκα. Ήταν αφιερωμένη στην Αγία Τριάδα και κατεστράφη μετά την εξέγερση του 1875 ενάντια στους Τούρκους. Το 1878, μετά την προσάρτηση της Βοσνίας-Ερζεγοβίνης από την Αυστροουγγαρία, οι Σέρβοι της Βοσνίας επιθυμούσαν την εκ νέου ανέγερση της εκκλησίας, ωστόσο οι λίθοι που είχαν προβλεφθεί για εκείνη την δουλειά, τελικώς, χρησιμοποιήθηκαν από τους Αυστριακούς για την ανέγερση ενός στρατώνα. Το 1879, μια εκκλησία μικρών διαστάσεων, ωστόσο, ανεγέρθη. Μετά τον Α΄ Παγκόσμιο Πόλεμο, ένας νέος Καθεδρικός Ναός ανεγέρθηκε σε εκείνη την τοποθεσία μεταξύ του 1925 και του 1939, ενώ καθαγιάστηκε το 1939. Στις 12 Απριλίου 1941, ο Καθεδρικός Ναός της Αγίας Τριάδος βομβαρδίστηκε και η αψίδα του υπέστη σημαντικές ζημιές. Τον Μάιο του ίδιου έτους, οι Κροάτες Ουστάσι, οι οποίοι είχαν καταστεί κύριοι της Μπάνια Λούκα, χαρακτήρισαν τον Καθεδρικό Ναό ως « φρίκη της πόλης » και διέταξαν την κατεδάφισή του « λίθο προς λίθο και τούβλο προς τούβλο ». Μετά τον πόλεμο, οι νέες Κομμουνιστικές Αρχές της Σοσιαλιστικής Ομοσπονδιακής Δημοκρατίας της Γιουγκοσλαβίας απαγόρευσαν την εκ νέου κατασκευή του Καθεδρικού Ναού, ενώ ένα μνημείο προς τιμήν των πεσόντων στον πόλεμο στρατιωτών ανεγέρθηκε στην θέση του. Μεταξύ του 1963 και του 1969, καθώς οι Σέρβοι πίστευαν πως η παλαιά κατασκευή δεν θα ανακατασκευαζόταν, πλέον, εκ νέου, ένας νέος Καθεδρικός Ναός της Αγίας Τριάδος ανεγέρθηκε σε διαφορετική τοποθεσία.

Το 1992, μετά την πτώση του κομμουνιστικού καθεστώτος, ο Δήμος της Μπάνια Λούκα έδωσε την έγκρισή του για την ανακατασκευή του παλαιού Καθεδρικού Ναού στην αρχική του τοποθεσία, με αφιέρωση στον Χριστό Σωτήρα. Στις 17 Οκτωβρίου 1993, ο Πατριάρχης της Σερβικής Ορθόδοξης Εκκλησίας, Παύλος, παρουσία αριθμού αξιωματούχων της Εκκλησίας, καθιέρωσε τα θεμέλια της νέας κατασκευής. Το 2004, έλαβε χώρα η πρώτη λειτουργία εντός αυτής, ενώ ο επίσημος καθαγιασμός της έγινε τον Μάιο του 2009 από τον Γιεφρέμ, Επίσκοπο της Μπάνια Λούκα.

Αρχιτεκτονική 
Ο Καθεδρικός Ναός του Χριστού Σωτήρος, χτισμένο πανομοιότυπα με τον Καθεδρικό Ναό της Αγίας Τριάδος, ο οποίος κατεστράφη το 1941, αποτελεί χαρακτηριστικό παράδειγμα της Νεοβυζαντινής Αρχιτεκτονικής. Οι τοίχοι του αποτελούνται από ένα εξωτερικό στρώμα κόκκινης και κίτρινης τραβερτίνης με προέλευση την Μεσοποταμία, ενισχυμένο με σκυρόδεμα και τούβλα. Ο τρούλος που σκεπάζει την κατασκευή αποτελείται από χάλυβα επικαλυμμένο από χρυσό. Ο τρούλος είναι ύψους , ενώ το κωδωνοστάσιο της εκκλησίας .

Σχετικά Λήμματα 

 Σερβική Ορθόδοξη Εκκλησία

Παραπομπές 

Θρησκεία στη Μπάνια Λούκα
Αρχιτεκτονική στη Μπάνια Λούκα
Χριστος Σωτηρ της Μπανια Λουκα
Κάστρο των Τρικάλων

To Κάστρο των Τρικάλων  είναι το σύμβολο της πόλης των Τρικάλων και βρίσκεται στη βορειοανατολική πλευρά της. Σύμφωνα με τον Προκόπιο ανεγέρθηκε από τον Ιουστινιανό Α΄ (6ος αιώνας) πάνω στα ερείπια της ακρόπολης της αρχαίας Τρίκκης. Κατά την παλαιολόγεια περίοδο γνώρισε εκτεταμένες οικοδομικές και επισκευαστικές εργασίες Κατά την άλωση της πόλης από τους Οθωμανούς ορισμένα τμήματα του κάστρου καταστράφηκαν, ωστόσο η μεγάλη στρατηγική σημασία που απέκτησε η πόλη ως προκεχωρημένη βάση εναντίων των ανυπότακτων ορεινών πληθυσμών της Πίνδου και των Αγράφων ανάγκασε τους Οθωμανούς να επισκευάσουν, να συμπληρώσουν και να διατηρήσουν τα σωζόμενα τμήματα. Επανειλημμένες επισκευές γνώρισε το φρούριο μετά τις θεσσαλικές επαναστάσεις του 1854 και 1878. Το κάστρο αυτό αποτέλεσε σημαντικό παράγοντα ασφάλειας για την αρχική ανάπτυξη του οικισμού στις πλαγιές και στους πρόποδές του.

Παραπομπές

Πηγές 
 ΥΠΟΥΡΓΕΊΟ ΠΟΛΙΤΙΣΜΟΥ ΚΑΙ ΑΘΛΗΤΙΣΜΟΥ 19η ΕΦΟΡΕΊΑ ΑΡΧΑΙΟΤΗΤΩΝ ΤΡΙΚΑΛΩΝ ΤΡΊΚΑΛΑ 2014

Κτίρια και κατασκευές στα Τρίκαλα
Βυζαντινά κάστρα στη Θεσσαλία
Κτίρια του Ιουστινιανού Α΄
Οχυρώσεις στην Ελλάδα
Tus Airways

Η Tus Airways είναι αεροπορική εταιρεία που εδρεύει στην Κύπρο. Η κύρια βάση της είναι το Διεθνές αεροδρόμιο Λάρνακας. Είναι η πρώτη κυπριακή αεροπορική εταιρεία που ιδρύθηκε μετά τη διάλυση της Cyprus Airways το 2015. Η εταιρεία ιδρύθηκε τον Ιούνιο του 2015 και ξεκίνησε πτήσεις από τη Λάρνακα στις 14 Φεβρουαρίου 2016. Οι προορισμοί της περιλαμβάνουν το Ισραήλ, την Ελλάδα και την Ιταλία,Γαλλία και Γερμανία.

Ιστορία 
Η Tus Airways ιδρύθηκε το 2015 και υποστηρίζεται από επενδυτές από την Ευρώπη και τις Ηνωμένες Πολιτείες. Η αεροπορική εταιρεία άρχισε να λειτουργεί στις 14 Φεβρουαρίου 2016, με ένα Saab 340Β λειτουργεί από τη Λάρνακα προς το Τελ Αβίβ και τη Χάιφα στο Ισραήλ. Τον Ιούλιο του 2016, η αεροπορική εταιρεία έλαβε ένα Saab 2000 να αυξηθεί η χωρητικότητα στα δρομολόγιά της. Από το 2017 η αεροπορική εταιρία Tus Airways χρησιμοποιεί αποκλειστικά Fokker 70  και Fokker 100. Στις 23 Μαρτίου 2020, η Tus Airways σταμάτησε προσωρινά να λειτουργεί λόγω SARS-Cov-2.

Προορισμοί 
Tus Airways πραγματοποιεί πτήσεις προς τους εξής προορισμούς:

Στόλος
Ο στόλος της αεροπορικής εταιρίας Tus Airways αποτελείται από πέντε A320-200.

Παραπομπές

Εξωτερικοί σύνδεσμοι

Ιστοσελίδα της εταιρείας

Κυπριακές αεροπορικές εταιρείες
Κορεατιακή Ποδοσφαιρική Ομοσπονδία

Η Κορεατιακή Ποδοσφαιρική Ομοσπονδία (κορεατικά: 대한축구협회, αγγλικά: Korea Football Association, KFA) είναι το όργανο διοίκησης του ποδοσφαίρου στη Δημοκρατία της Κορέας. Εδρεύει στη Σεούλ και είναι μέλος της AFC. Διοργανώνει εθνικά ερασιτεχνικά πρωταθλήματα, ενώ είναι υπεύθυνη και για τη διεξαγωγή του κυπέλλου της χώρας. Συντονίζει επίσης τις δραστηριότητες των εθνικών ομάδων ανδρών, γυναικών και νέων της Νότιας Κορέας.

Τα επαγγελματικά πρωταθλήματα της χώρας διοργανόνωνται από την K League υπό την εποπτεία της Κορεατιακής Ποδοσφαιρικής Ομοσπονδίας.

Παραπομπές

Εξωτερικοί σύνδεσμοι 
 
 Η Νότια Κορέα  στον ιστότοπο της FIFA
 Η Νότια Κορέα στον ιστότοπο της AFC

Νοτια Κορεα
Ποδόσφαιρο στη Νότια Κορέα
Γκρεγκ Λουγκάνις

Ο Γκρέγκορι Ευθύμιος "Γκρεγκ" Λουγκάνις (, γεννήθηκε στις 29 Ιανουαρίου το 1960) είναι Αμερικανός Ολυμπιονίκης στις καταδύσεις, ΛΟΑΤ ακτιβιστής και συγγραφέας, που κέρδισε Ολυμπιακά μετάλλια στους Ολυμπιακούς αγώνες του 1984 και του 1988 τόσο στο αναπηδητήριο όσο και στην πλατφόρμα. Είναι ο μόνος άντρας αθλητής και ο δεύτερος καταδύτης στην ιστορία των Ολυμπιακών αγώνων, που σάρωσε τα μετάλλια στις καταδύσεις σε συνεχόμενες Ολυμπιάδες. Το 1984, έλαβε το βραβείο James E. Sullivan Award από την Ερασιτεχνική Αθλητική Ένωση (AAU) ως ο πιο εξαιρετικός ερασιτέχνης αθλητής των Ηνωμένων Πολιτειών.

Πρώιμα χρόνια
Ο Λουγκάνις γεννήθηκε στο El Cajon, της Καλιφόρνια και έχει καταγωγή από τη Σαμόα και τη Σουηδία. Οι έφηβοι βιολογικοί του γονείς, τον έδωσαν για υιοθεσία όταν ήταν οκτώ μηνών και μεγάλωσε στην Καλιφόρνια από τους θετούς γονείς του, Φράνσις και Πίτερ Λουγκάνις (ο θετός πατέρας του είναι ελληνικής καταγωγής). Ο ίδιος άρχισε να κάνει χορό, ακροβατικά και μαθήματα γυμναστικής όταν ήταν 18 μηνών, αφού παρακολουθούσε τα μαθήματα της αδελφής του και προσπαθούσε να συμμετέχει. Από την ηλικία των τριών, έκανε καθημερινή εξάσκηση και συμμετείχε σε διαγωνισμούς και δημόσιες εμφανίσεις. Για τα επόμενα χρόνια, αγωνιζόταν τακτικά και έκανε εμφανίσεις σε διάφορα μέρη, συμπεριλαμβανομένων γηροκομείων και της τοπικής ναυτικής βάσης. Σαν παιδί, είχε διαγνωστεί με άσθμα και αλλεργίες και για να βοηθηθεί με τις παθήσεις του, τον ενθάρρυναν να συνεχίσει τα μαθήματα χορού και γυμναστικής. Επίσης ξεκίνησε το τραμπολίνο και σε ηλικία εννέα ετών άρχισε τα μαθήματα καταδύσεων αφού η οικογένειά του απέκτησε πισίνα. Φοίτησε στα σχολεία Santa Ana High School της Καλιφόρνια, στο Valhalla High School στο El Cajon της Καλιφόρνια, καθώς και στο Mission Viejo High School στο Mission Viejo. Το 1978, πήγε στο Πανεπιστήμιο του Μαϊάμι, όπου σπούδασε θέατρο. Το 1981, πήρε μεταγραφή στο Πανεπιστήμιο Irvine της Καλιφόρνια, όπου το 1983 αποφοίτησε με ειδίκευση στην ηθοποιία και με σπουδές στο χορό.

Παραπομπές

Αμερικανοί αθλητές των καταδύσεων
Αμερικανοί ακτιβιστές δικαιωμάτων ΛΟΑΤ
Αμερικανοί Ολυμπιονίκες
Αμερικανοί συγγραφείς
Αμερικανοί προπονητές
Ελληνοαμερικανοί
Λίμνη Πουρναρίου

Η Λίμνη Πουρναρίου είναι τεχνητή λίμνη που δημιουργήθηκε έπειτα από κατασκευή φράγματος στον ποταμό Άραχθο. Βρίσκεται στον νομό Άρτας. Η έκτασή της είναι 18,233 τ.χλμ.

Παραπομπές

Π
Π